Kait Tamra

Kait Tamra (sündinud 14. jaanuaril 1962) on eesti laulja ja helilooja.

Nooruses tegutses mitmes muusikakollektiivis (Nipernaadi, Grüne Woche) viiuldajana. Kirjutas aastaid sahtlisse omaloomingulisi lugusid nii enda kui ka eesti luuletajate sõnadele. 

2002 andis ARM Music välja Kait Tamra omaloomingulise CD „Kõigel on kõigega seos“.

Samal ajal hakkas ta andma soolokontserte ja esinema koos teiste eesti muusikutega (Tajo Kadajas, Indrek Kalda, Tõnis Mägi, Ivo Linna). 

2010 ilmus CD „Ainuke aeg“ ja noodiraamat „Kait Tamra laulud“. 
2011 jõudis tema lugu „Lubadus“ Eesti Laulu finaali.

Kait Tamra (sõnad Hando Runnel) laul „Kodu“ oli 2007. aastal XXV laulupeo poistekooride ja noorte meeste kooride repertuaaris (seade Oleg Pissarenko, dirigeeris Hirvo Surva).

XXVI laulupeol 2014. aastal kõlas ühendkooride esituses Kait Tamra enda sõnadele loodud "Oma saar" (seade Andres Lemba, dirigeeris Alo Ritsing).

2019.a. ilmus 3 CD plaati kogumikus Eesti Kullafond ( Hitivabrik).

Kait Tamra helilooming on kantud sügavalt läbi tunnetatud olulistest ja kestvatest moraalsetest väärtustest: ausus, hoolivus, väärikus, lugupidamine oma maa, keele ja rahvuse vastu.

Lisaks oma tekstidele on ta viisistanud Eesti tuntumaid luuleklassikuid: Anna Haava, Betti Alver, Artur Adson, Marie Under, Viivi Luik, Hando Runnel, Juhan Viiding, Jaan Kaplinski, Villu Kangur, Virve Osila.

Looming

Ilus on ikkagi isamaa pale (sõnad Hando Runnel)
Mets on kõrge (sõnad Hando Runnel)
Talvealul (sõnad Hando Runnel)
Luigelaul ( sõnad Hando Runnel)
Päevi tuleb päevast juurde (sõnad Hando Runnel)
Kutse (sõnad Hando Runnel)
Kodu (sõnad Hando Runnel)
Läbi äreva vere kord kandub kõik (sõnad Hando Runnel)
Ma tean, et ma tulen kord jälle (sõnad Hando Runnel)
Suur luus (sõnad Hando Runnel)
Mu juurde kummarda (sõnad Hando Runnel)
Võtke (sõnad Viivi Luik)
Paljudel pole (sõnad Viivi Luik)
Jaanilaupäev (sõnad Juhan Viiding)
Peagi küsin sinult (sõnad Juhan Viiding)
Eluküsimus (sõnad Juhan Viiding)
All nõlva sarapikus (sõnad Jaan Kaplinski)
Siis mine (sõnad Anna Haava)
Viimane laev (sõnad Juhan Smuul)
Varjuliste puie all (sõnad Artur Adson)
Kui elu on vaid uni (sõnad Betti Alver)
Kustunud valgus (sõnad Kait Tamra ja Katrin Pärn)
Sellist suve (sõnad Kait Tamra ja Villu Kangur)
Näe kume kellalöök (sõnad Virve Osila)
Põgenik (sõnad Marie Under)
Pidulaps
Koolivalss
Oma saar
Päiv lännu
Lubadus
Ainuke aeg
Kuu
Sõbrad

Isiklikku 
Kait Tamra isa oli dirigent Ako Tamra ning ema Eha, arst. 2006. aastast abielus Ave Tamraga. Tal on ka kolm tütart- Maarja, Nora ja Mia.

Tunnustus
2018 Valgetähe IV klassi teenetemärk

Viited

Välislingid
 Kait Tamra koduleht
 Pillimeeste klubi, Tallinna TV, 25. veebruar 2018
 Pillimeeste klubi, Tallinna TV, 27. detsember 2015
 Heategevuskontsert "Laulud sõdurile", ERR, 22. juuni 2016
 Mina Elan Siin 2011 - Kait Tamra, Youtube, 21. detsember 2011
 XXVI laulupidu: Oma saar. XXVI laulupidu. Aja puudutus. Puudutuse aeg, ERR, 20. august 2014
 Ilmapuu lävel. X Noorte Laulu- ja Tantsupidu: Laulupidu Ilmapuu lävel, alates 57. minutist, ERR, 04. august 2007
Klassikaraadio "Viis laulu. Kait Tamra"

Eesti lauljad
Eesti heliloojad
Valgetähe IV klassi teenetemärgi kavalerid
Sündinud 1962